केरल में हो रही हिंसा की संतों ने की निंदा
ब्यावर| केरलमें राष्ट्रवादी सामाजिक संगठनों के कार्यकर्ताओें की हो रही निर्मम हत्याओं पर शुक्रवार को संतों ने इन घटनाओं की घोर निंदा की है। रामद्वारा में चल रहे सत्संग कार्यक्रम में विभिन्न जिलों से आए संतो ने इस हिंसा को धार्मिक कट्टरवाद होना बताया है। संत हरीराम महाराज, संत अमृतराज महाराज, गोपाल महाराज, निर्गुण महाराज आदि संतो ने कहा कि यह धार्मिक कट्टरवाद है। इस हिंसा के पीछे जो समाज कंटक लगे हैं वह केवल चंद लाभ प्राप्त करने के लिए यह कार्य कर रहे हैं। जिसे कताई सहन नहीं किया जाएगा। हमारी ओर से इस हिंसा को रोकने किए अध्यातमिक तरिके से रोकने का प्रयास किया जाएगा। संतों ने कहा कि इसी हिंसा के विरोध में रविवार को शहर लोकतंत्र नागरिक सुरक्षा मंच की ओर से दोपहर दो बजे भारतमाता सर्किल पर जनसभा का आयोजन किया जाएगा। जिसमें विभिन्न संगठनों के अतिरिक्त शहरवासी ग्रामीण क्षेत्र के लोग इस सभा में भाग लेंगे। सभा के बाद उपखण्ड अधिकारी को राष्ट्रपति प्रधानमंत्री के नाम ज्ञापन सौंप इस हिंसा को तत्काल प्रभाव से रोकने की मांग की जाएगी। इस अवसर पर मंच के सह संयोजक नाथू साहू, संयोजक जगमल सिंह, सह संयोजक ओमप्रकाश आर्य आदि उपस्थित थे।
रामद्वारा में आए संत केरल में हो रही हिंसावादी घटना के बारे में बात करते।
hin_Deva hin_Deva hin_Deva